**ΥΠΟΔΕΙΓΜΑ Δ**

**ΣΥΜΒΑΣΗ ΑΝΑΘΕΣΗΣ ΜΙΣΘΩΣΗΣ ΕΡΓΟΥ**

Στην Αθήνα σήμερα ………………….. οι υπογράφοντες την παρούσα:

α) αφενός η **«Ομοσπονδία Βιοτεχνών Υδραυλικών Ελλάδας»**, που εδρεύει στην Αθήνα, Κειριαδών 1, Τ.Κ. 11854, (ΑΦΜ 090069245 ΔΟΥ ΣΤ’ ΑΘΗΝΩΝ) που εκπροσωπείται νόμιμα από τον κ. Βαργιάμη Δημήτριο, Πρόεδρο του Διοικητικού Συμβουλίου (καλούμενη εφεξής «ΟΒΥΕ»),

αφετέρου δε

β) Ο/Η……………….., του …………………, κάτοικος …………………….. με Α.Δ.Τ. …………… και Α.Φ.Μ. ………………… Δ.Ο.Υ. ……………….., (καλούμενος εφεξής «Αντισυμβαλλόμενος»),

**λαμβάνοντας υπόψη:**

* Την από γενικό αριθμό 6073/31-03-194 καταστατική πράξη του φορέα με την επωνυμία ΟΜΟΣΠΟΝΔΙΑ ΒΙΟΤΕΧΝΩΝ ΥΔΡΑΥΛΙΚΩΝ ΕΛΛΑΔΑΣ όπως έχει καταχωρισθεί στα βιβλία σωματείων του Πρωτοδικείου Αθηνών, τροποποιηθεί και ισχύει.
* Την με αρ. πρωτ. ΕΥΔ ΕΠΑΝΕΚ 4043/1315/A3/21.06.2019 α/α ΟΠΣ 3712 και κωδικό 121 πρόσκληση για την υποβολή προτάσεων στο Επιχειρησιακό Πρόγραμμα ‘‘Ανταγωνιστικότητα, Επιχειρηματικότητα και Καινοτομία’’, με τίτλο: ‘‘Παρεμβάσεις ενίσχυσης των γνώσεων και δεξιοτήτων των εργαζομένων για τη συμμετοχή τους στις διαρθρωτικές αλλαγές της οικονομίας’’ για τους άξονες προτεραιότητας 02 και 02Σ (ΨΦΞ6465ΧΙ8-ΖΟΚ).
* Την ΥΑ 137675/ΕΥΘΥ1016/19-12-2018 (ΦΕΚ 5968/Β/31.12.2018) αντικατάσταση της υπ' αρ. 110427/ΕΥΘΥ/1020/20.10.2016 Υπουργική Απόφαση τροποποίησης και αντικατάστασης της 81986/ΕΥΘΥ/31-07-2015 Υπουργικής Απόφασης «Εθνικοί Κανόνες επιλεξιμότητας δαπανών για τα προγράμματα του ΕΣΠΑ 2014-2020 – Έλεγχοι νομιμότητας δημοσίων συμβάσεων συγχρηματοδοτούμενων πράξεων ΕΣΠΑ 2014-2020 από Αρχές Διαχείρισης και Ενδιάμεσους Φορείς – Διαδικασία ενστάσεων επί των αποτελεσμάτων αξιολόγησης πράξεων» (ΦΕΚ 3521/Β/1.11.2016), όπως τροποποιήθηκε και ισχύει.
* Την με ΑΠ ΕΥΔ/ΕΠΑνΕΚ 4686/1002/Α3/02.09.2020, την με ΑΠ ΕΥΔ/ΕΠΑνΕΚ 578/Β3/105/28.01.2021 1Η Τροποποίηση και την με ΑΠ ΕΥΔ/ΕΠΑνΕΚ 5337/28.09.2022 2η Τροποποίησης Απόφασης Ένταξης της πράξης «Ενίσχυση των γνώσεων και δεξιοτήτων εργαζομένων σε θεματικά αντικείμενα εξοικονόμησης ενέργειας κτιρίων μέσω διαχείρισης έργων, υδραυλικών εγκαταστάσεων και μονώσεων» και MIS 5047766 στο Ε.Π. «Ανταγωνιστικότητα, Επιχειρηματικότητα και Καινοτομία», ΕΠΑΝΕΚ 2014-2020.
* Τις από 17.12.2020, 08.02.2021 και 22.10.2022 αποφάσεις του Δ.Σ. της ΟΒΥΕ για την αποδοχή των με ΑΠ ΕΥΔ/ΕΠΑΝΕΚ 4686/1002/Α3/02.09.2020, 578/Β3/105/28.01.2021 1Η Τροποποίηση, 5337/28.09.2022 2η Τροποποίηση Απόφασης Ένταξης της πράξης «Ενίσχυση των γνώσεων και δεξιοτήτων εργαζομένων σε θεματικά αντικείμενα εξοικονόμησης ενέργειας κτιρίων μέσω διαχείρισης έργων, υδραυλικών εγκαταστάσεων και μονώσεων» και MIS 5047766 στο πλαίσιο του ΕΠΑΝΕΚ, την ανάθεση καθηκόντων ως Υπεύθυνου Έργου /Πράξης στην κα Στεφανή Εμμανουέλα, καθώς και την απόφαση για υπογραφή της σύμβασης μεταξύ αυτής και της ΟΒΥΕ ως δικαιούχο φορέα της Πράξης.
* Την από ......./3/2023 Απόφαση του Δ.Σ. της ΟΒΥΕ α) για την έγκριση της Πρόσκλησης εκδήλωσης ενδιαφέροντος για σύναψη σύμβασης με εξωτερικό συνεργάτη για τη θέση του Υπεύθυνου Πράξης, της Πράξης «Ενίσχυση των γνώσεων και δεξιοτήτων εργαζομένων σε θεματικά αντικείμενα εξοικονόμησης ενέργειας κτιρίων μέσω διαχείρισης έργων, υδραυλικών εγκαταστάσεων και μονώσεων», και MIS 5047766 και β) για τη σύσταση και ορισμό Επιτροπής Αξιολόγησης Αιτήσεων και επιλογής υποψηφίων συνεργατών καθώς και για τη σύσταση και ορισμό Επιτροπής Ενστάσεων.
* Την από ……………/2023 Απόφαση του Δ.Σ. του φορέα για την αποδοχή των πρακτικών της επιτροπής αξιολόγησης των υποψηφίων και τη για σύναψη σύμβασης με εξωτερικό συνεργάτη για τη θέση του Υπεύθυνου Πράξης, της πράξης «Ενίσχυση των γνώσεων και δεξιοτήτων εργαζομένων σε θεματικά αντικείμενα εξοικονόμησης ενέργειας κτιρίων μέσω διαχείρισης έργων, υδραυλικών εγκαταστάσεων και μονώσεων» με κωδικό ΟΠΣ 5047766.

**συμφωνούν, συνομολογούν και αποδέχονται τους ακόλουθους όρους:**

**ΑΡΘΡΟ 1: ΓΕΝΙΚΟΙ ΟΡΟΙ**

Η ΟΒΥΕ, ως Δικαιούχος φορέας έχει αναλάβει βάσει των υπ’ αρ. 4686/1002/Α3/02.09.2020 (Απόφασης Ένταξης), 578/Β3/105/28.01.2021 1Η Τροποποίηση και 5337/28.09.2022 2η Τροποποίηση της Απόφασης Ένταξης την υλοποίηση με ίδια μέσα της πράξης «Ενίσχυση των γνώσεων και δεξιοτήτων εργαζομένων σε θεματικά αντικείμενα εξοικονόμησης ενέργειας κτιρίων μέσω διαχείρισης έργων, υδραυλικών εγκαταστάσεων και μονώσεων», με MIS 5047766, η οποία εντάσσεται στο Ε.Π. «Ανταγωνιστικότητα, Επιχειρηματικότητα και Καινοτομία», Άξονες Προτεραιότητας 02 και 02Σ, και συγχρηματοδοτείται από το Ευρωπαϊκό Κοινωνικό Ταμείο (ΕΚΤ) στο πλαίσιο του ΕΣΠΑ 2014-2020.

Η ΟΒΥΕ ζητά την παροχή υπηρεσιών **Υπευθύνου Έργου/Πράξης** και ο/η Αντισυμβαλλόμενος συμφωνεί να παρέχει τις κατωτέρω αναφερόμενες υπηρεσίες σύμφωνα με τους όρους που διατυπώνονται στη συνέχεια της παρούσας.

Ο/Η Αντισυμβαλλόμενος/η έχει λάβει γνώση των ειδικών επιστημονικών και άλλων απαιτήσεων που προκύπτουν από το εύρος, το χρονοδιάγραμμα, τις προθεσμίες και την πολυπλοκότητα του Έργου για το οποίο καλείται να παράσχει τις υπηρεσίες του, και διαβεβαιώνει ότι διαθέτει τις γνώσεις και την εμπειρία, που απαιτούνται για την ανάληψη και παροχή των σχετικών υπηρεσιών εκ μέρους του προς τον Δικαιούχο.

Η παρούσα σύμβαση δεν καλύπτει πάγιες και διαρκείς ανάγκες της ΟΒΥΕ.

**ΑΡΘΡΟ 2: ΑΝΤΙΚΕΙΜΕΝΟ ΣΥΜΒΑΣΗΣ – ΠΑΡΕΧΟΜΕΝΕΣ ΥΠΗΡΕΣΙΕΣ**

1. Ο/Η Αντισυμβαλλόμενος/η αναλαμβάνει να παράσχει τη γνώση και την εμπειρία του/της ως **Υπεύθυνος/η Πράξης** στο πλαίσιο της Πράξης με τίτλο «Ενίσχυση των γνώσεων και δεξιοτήτων εργαζομένων σε θεματικά αντικείμενα εξοικονόμησης ενέργειας κτιρίων μέσω διαχείρισης έργων, υδραυλικών εγκαταστάσεων και μονώσεων», με MIS 5047766, από την υπογραφή της παρούσας έως και τη λήξη της Πράξης. Γνωστοποιήθηκε δε σε αυτόν το περιεχόμενο της απόφασης για την έγκριση εκτέλεσης της πράξης με ίδια μέσα (ΑΥΙΜ).

* Ο/Η Αντισυμβαλλόμενος/η ρητά ανέκκλητα και ανεπιφύλακτα δηλώνει ότι αποδέχεται να παράσχει τις υπηρεσίες του σύμφωνα με τους όρους αυτής. Ειδικότερα ο αντισυμβαλλόμενος
* *Αναφέρεται στον Πρόεδρο και στο ΔΣ του φορέα,*
* *Έχει την ευθύνη για τακτική ενημέρωση της διοίκησης του φορέα για τρέχοντα θέματα υλοποίησης, έγκριση πρακτικών επιτροπών κλπ,*
* *Είναι υπεύθυνος/η για την επικοινωνία και τη συνεργασία με την Ειδική Υπηρεσία Διαχείρισης  (ΕΥΔ) Προγράμματος «Ανταγωνιστικότητα»,*
* *Έχει την ευθύνη για τον σχεδιασμό, προετοιμασία, παρακολούθηση και συντονισμό των ενεργειών που απαιτούνται για την άρτια ολοκλήρωση της Πράξης,*
* *Έχει την ευθύνη για την απρόσκοπτη υλοποίηση της Πράξης και εισηγείται προς το ΔΣ του φορέα τις απαραίτητες διορθωτικές ενέργειες, εφόσον απαιτούνται,*
* *Ενημερώνει το Δ.Σ, τον Ανάδοχο και τα Μέλη της Ομάδας έργου ως προς τα αναγκαία έγγραφα και τις οδηγίες της ΕΥΔ – ΕΠΑΝΕΚ και τις απαιτήσεις του ΟΠΣ,*
* *Καταρτίζει και εισηγείται στο Δ.Σ. τον μηχανισμό πιστοποίησης εκτέλεσης της πράξης, καθώς και τις εσωτερικές διαδικασίες επαλήθευσης / αντιστοίχισης των δαπανών, που διασφαλίζουν τη νομιμότητα και την κανονικότητά τους.*
* *Διοικεί, συντονίζει και εποπτεύει την λειτουργία της ομάδας έργου και έχει την ευθύνη για τον έλεγχο των Μηνιαίων Εκθέσεων παραχθέντος έργου που συντάσσονται από όλα τα στελέχη της ομάδας έργου,*
* *Συντονίζει την κατάρτιση των τριμηνιαίων Εκθέσεων παρακολούθησης και προόδου της υλοποίησης της Πράξης,*
* *Συντονίζει, σε συνεργασία με το στέλεχος Οικονομικής διαχείρισης την κατάρτιση των Δελτίων Δήλωσης Δαπανών και την έγκρισή τους από το ΔΣ του φορέα,*
* *Συμμετέχει στην επιλογή των Ωφελούμενων*
* *Συντάσσει Τριμηνιαίες Εκθέσεις φυσικού αντικειμένου του Υποέργου 1*
* *Συντάσσει Μηνιαίες Εκθέσεις Παραχθέντος έργου*

1. Οι υπηρεσίες αυτές θα παρέχονται στην έδρα του Δικαιούχου, είτε οπουδήποτε απαιτείται από την Πράξη, με σκοπό την καλύτερη υλοποίησή της.
2. Ο Αντισυμβαλλόμενος σε καμία περίπτωση δεν θεωρείται ότι είναι υπάλληλος του Δικαιούχου ούτε ότι συμβάλλεται με σχέση εξαρτημένης εργασίας, ενώ η παρούσα, δεν διέπεται από τις διατάξεις του Εργατικού Δικαίου (ατομικές συμβάσεις εργασίας).
3. Ο Αντισυμβαλλόμενος δύναται να παρέχει τις υπηρεσίες του σε οποιοδήποτε τρίτο φυσικό ή νομικό πρόσωπο τηρώντας τις υποχρεώσεις του, που απορρέουν από την παρούσα.
4. Ο Αντισυμβαλλόμενος οφείλει να παρέχει με κάθε επιμέλεια τις ανατιθέμενες σε αυτόν υπηρεσίες, σύμφωνα με την παρούσα σύμβαση.

**ΑΡΘΡΟ 3: ΑΜΟΙΒΗ- ΠΑΡΑΔΟΤΕΑ - ΔΙΑΡΚΕΙΑ – ΛΥΣΗ ΣΥΜΒΑΣΗΣ**

1. ΑΜΟΙΒΗ – ΠΑΡΑΔΟΤΕΑ: Η Αμοιβή του Αντισυμβαλλόμενου για τις παραπάνω υπηρεσίες (όπως περιγράφονται στο Άρθρο 2 της παρούσης) θα ανέρχεται στο ποσό των **χιλίων εκατόν εξήντα ένα ευρώ (1.161,00€)**, συμπεριλαμβανομένων όλων των νόμιμων κρατήσεων, φόρων, εισφορών, κλπ και θα καταβάλλεται τμηματικά, ανάλογα με την πιστοποίηση των παραδοτέων από την Επιτροπή Παραλαβής και Πιστοποίησης των παραδοτέων της Πράξης και του χρόνου απασχόλησής του, κατόπιν έκδοσης των σχετικών παραστατικών, ως εξής:

|  |  |  |  |
| --- | --- | --- | --- |
| **ΠΑΚΕΤΑ ΕΡΓΑΣΙΑΣ** | **ΠΑΡΑΔΟΤΕΑ** | **ΧΡΟΝΟΣ ΑΠΑΣΧΟΛΗΣΗΣ (Α/Μ)** | **ΣΥΝΟΛΟ**  **Σε €** |
| **Π1.1:** Τριμηνιαίες εκθέσεις φυσικού αντικειμένου | Εκθέσεις παρακολούθησης φυσικού αντικειμένου Υποέργου 1 | 0,78 | 1.008,00 |
| **Π1.6:**ΜηνιαίεςΕκθέσεις Παραχθέντος έργου | Έλεγχος Μηνιαίων Εκθέσεων έκτακτου προσωπικού  Σύνταξη Μηνιαίων Εκθέσεων | 0,08 | 99,00 |
| **Π2.1:** Υποδοχή Αιτήσεων και Δικαιολογητικών υποψηφίων | Εποπτεύει τη διαδικασία προσέλκυσης Ωφελούμενων | 0,02 | 27,00 |
| **Π2.2:** Επιλογή – Μητρώο Ωφελουμένων | Συμμετέχει στη διαδικασία Επιλογής Ωφελούμενων | 0,02 | 27,00 |
| **ΣΥΝΟΛΑ** | | **0,90 Α/Μ** | **1.161,00 €** |

Σε περίπτωση τροποποίησης των Πακέτων εργασίας / Παραδοτέων λόγω τροποποίησης της ΑΥΙΜ, γίνεται τροποποίηση της σύμβασης με απόφαση του Προέδρου του Δ.Σ., χωρίς πρόσθετη αμοιβή.

1. **ΔΙΑΡΚΕΙΑ**: Η διάρκεια της παρούσας σύμβασης είναι από την υπογραφή της έως την λήξης της Πράξης. Σε περίπτωση παράτασης της Πράξης, δεν προβλέπεται πρόσθετη αμοιβή.

Ρητά συμφωνείται ότι κάθε προηγούμενη συμφωνία μεταξύ των μερών γραπτή ή προφορική παύει να ισχύει αυτοδικαίως από την παραπάνω ημερομηνία.

1. ΛΥΣΗ: Η ΟΒΥΕ ή ο Αντισυμβαλλόμενος μπορεί να λύσει την παρούσα Σύμβαση με έγγραφη ειδοποίηση άμεσης ισχύος, σε περίπτωση κατά την οποία ο Αντισυμβαλλόμενος ή η ΟΒΥΕ παραβιάσει οποιονδήποτε από τους όρους της παρούσας Σύμβασης, ή οποτεδήποτε με έγγραφη ειδοποίηση που επιφέρει τα αποτελέσματά της μετά από τριάντα (30) ημέρες.

**ΑΡΘΡΟ 4: ΥΠΟΧΡΕΩΣΕΙΣ – ΕΜΠΙΣΤΕΥΤΙΚΟΤΗΤΑ – ΠΝΕΥΜΑΤΙΚΑ ΔΙΚΑΙΩΜΑΤΑ**

Ο Αντισυμβαλλόμενος δεν επιτρέπεται να εκχωρήσει τις υποχρεώσεις που του έχουν ανατεθεί με την παρούσα σε τρίτα μέρη με οποιαδήποτε μορφή συνεργασίας.

Όλες οι πληροφορίες τις οποίες ο Αντισυμβαλλόμενος αποκτά κατά την εκτέλεση της παρούσας Σύμβασης ή οι οποίες σχετίζονται με αυτήν, συμπεριλαμβανομένων όλων των αναλυτικών στοιχείων της εγκεκριμένης Πράξης (εφεξής καλούμενες «Πληροφορίες») θα τηρούνται εμπιστευτικές και δεν θα κοινολογούνται σε οποιονδήποτε τρίτο ούτε θα χρησιμοποιούνται από τον Αντισυμβαλλόμενο με οποιοδήποτε άλλο τρόπο εκτός από αυτόν που αφορά στον σκοπό της παροχής των υπηρεσιών της παρούσας.

Ο Αντισυμβαλλόμενος οφείλει να επιστρέψει στον Δικαιούχο όλο το υλικό των πληροφοριών που κατείχε με τη λήξη τους παρούσας σύμβασης καθ’ οιονδήποτε τρόπο.

Όλα τα σχέδια, οι εκθέσεις, τα έγγραφα ή/και τα δεδομένα και εν γένει κάθε έργο, που εμπίπτει στις διατάξεις περί πνευματικής ιδιοκτησίας που παράγονται από τον Αντισυμβαλλόμενο κατά την παροχή των Υπηρεσιών ή ως αποτέλεσμα της παροχής αυτών, ανήκουν στην κυριότητα του Δικαιούχου, εκχωρουμένων και μεταβιβαζόμενων ήδη δια του παρόντος σε αυτόν όλων των σχετικών δικαιωμάτων και εξουσιών, χωρίς πρόσθετο αντάλλαγμα, πλην του οριζόμενου στην παρούσα, το οποίο ρητά συμφωνείται ότι περιλαμβάνει και το, για την εκχώρηση, νόμιμο αντάλλαγμα.

Η ισχύς του παρόντος Άρθρου θα εξακολουθήσει και μετά την λήξη ή λύση της παρούσας Σύμβασης.

**ΑΡΘΡΟ 5: ΛΟΙΠΟΙ ΟΡΟΙ**

Οι συμβαλλόμενοι αφού έλαβαν υπ’ όψιν τους όλες τις υποχρεωτικές και δεσμευτικές διατάξεις που περιγράφονται ανωτέρω, συμφωνούν ρητά και αποδέχονται ανεπιφύλακτα ότι όλοι οι όροι της παρούσας σύμβασης θεωρούνται ουσιώδεις και ισχύουν ως τέτοιοι

Η παρούσα αποτελεί την πλήρη συμφωνία μεταξύ των συμβαλλόμενων μερών και καμία άλλη συμφωνία ή υπόσχεση δεν είναι δεσμευτική πέραν από εκείνες που εκτίθενται στην παρούσα. Η τροποποίηση των όρων της Σύμβασης αυτής, που όλοι θεωρούνται ουσιώδεις, θα γίνεται αποκλειστικά και μόνον γραπτά. Κάθε άλλο αποδεικτικό μέσο αποκλείεται.

Η παρούσα σύμβαση διέπεται από το Ελληνικό Δίκαιο. Για την επίλυση οποιασδήποτε διαφοράς, αρμόδια ορίζονται τα Δικαστήρια της Αθήνας.

Η παρούσα συντάχθηκε σε δύο (2) όμοια αντίτυπα και αφού διαβάστηκαν και βεβαιώθηκαν από τους συμβαλλόμενους, υπογράφηκαν από αυτούς και έλαβε ο καθένας από ένα όμοιο.

**ΟΙ ΣΥΜΒΑΛΛΟΜΕΝΟΙ**

|  |  |
| --- | --- |
| **Για την**  **ΟΜΟΣΠΟΝΔΙΑ ΒΙΟΤΕΧΝΩΝ ΥΔΡΑΥΛΙΚΩΝ ΕΛΛΑΔΑΣ** | **Ο Αντισυμβαλλόμενος** |
| **ΒΑΡΓΙΑΜΗΣ ΔΗΜΗΤΡΗΣ**  **Πρόεδρος Δ.Σ.** | **………………** |